UREDBA

O UTVRĐIVANJU VREDNOSTI ISKOPANE MINERALNE SIROVINE ILI DRUGIH GEOLOŠKIH RESURSA BEZ POTREBNIH ODOBRENJA

("Sl. glasnik RS", br. 83/2021)

**Član 1**

Ovom uredbom utvrđuje se vrednost iskopane mineralne sirovine ili drugih geoloških resursa kada se geološka istraživanja i/ili eksploatacija mineralnih sirovina ili drugih geoloških resursa vrše bez potrebnih odobrenja, odnosno kada se vrše nedozvoljena geološka istraživanja i/ili eksploatacija.

Vrednost iskopane mineralne sirovine ili drugih geoloških resursa iz stava 1. ovog člana (u daljem tekstu: iskopane mineralne sirovine), utvrđuje se na osnovu tržišne vrednosti iskopane mineralne sirovine ili drugih geoloških resursa za period od dve godine.

**Član 2**

Utvrđuje se dinarska vrednost iskopane mineralne sirovine po toni iskopane mineralne sirovine, i to za:

1) nemetalične mineralne sirovine:

(1) tehničko-građevinski kamen - sedimentne i metamorfne stene,

(2) tehničko-građevinski kamen - magmatske stene,

(3) arhitektonsko-građevinski kamen,

(4) gline i sirovine za opekarsku i keramičku industriju,

(5) sirovine za cementnu industriju i industriju kreča,

(6) kalcijum-karbonatna sirovina kao punilo za industriju boja i lakova, fasadnih i termoizolacionih materijala i u drugim industrijskim granama,

(7) kvarcni pesak i peščar, građevinski pesak i šljunak,

(8) sirovine za vatrostalnu i druge industrije,

(9) mineralne sirovine neodređenog kvaliteta (ili nekategorisana sirovina);

2) metalične mineralne sirovine.

**Član 3**

Na osnovu tržišne vrednosti energetskih mineralnih sirovina utvrđuje se dinarska vrednost po toni, odnosno 1000/m³ i m³ iskopane/eksploatisane mineralne sirovine, i to za: naftu, gas i ugalj.

**Član 4**

Na osnovu tržišne vrednosti ugljendioksida utvrđuje se dinarska vrednost po m³ eksploatisanog ugljendioksida.

**Član 5**

Vrednost iskopane mineralne sirovine data je u Prilogu - Dinarska vrednost, koji je odštampan uz ovu uredbu i čini njen sastavni deo.

**Član 6**

Ova uredba stupa na snagu osmog dana od dana objavljivanja u "Službenom glasniku Republike Srbije".

**Prilog**

**DINARSKA VREDNOST**

Tabelarni prikaz dinarske vrednosti iskopanih mineralnih sirovina

|  |  |  |
| --- | --- | --- |
| R. b.  | Mineralna sirovina  | Vrednost  |
|    | Nemetalične mineralne sirovine:  | (RSD/t)  |
| 1.  | Tehničko-građevinski kamen - sedimentne i metamorfne stene  | 475,00  |
| 2.  | Tehničko-građevinski kamen - magmatske stene  | 880,00  |
| 3.  | Arhitektonsko-građevinski kamen  | 3.600,00  |
| 4.  | Gline i sirovine za opekarsku i keramičku industriju  | 320,00  |
| 5.  | Sirovine za cementnu industriju i industriju kreča:  |    |
| 1)  | laporac  | 420,00  |
| 2)  | vrednost za ostale sirovine za cementnu industriju  | 626,00  |
| 6.  | Kalcijum-karbonatna sirovina kao punilo za industriju boja i lakova, fasadnih i termoizolacionih materijala i u drugim industrijskim granama  | 520,00  |
| 7.  | Kvarcni pesak i peščar, građevinski pesak I šljunak:  |    |
| 1)  | kvarcni pesak  | 1.910,00  |
| 2)  | građevinski pesak  | 350,00  |
| 3)  | građevinski šljunak  | 600,00  |
| 8.  | Sirovine za vatrostalnu i druge industrije:  |    |
| 1)  | magnezit  | 5.900,00  |
| 9.  | Mineralne sirovine neodređenog kvaliteta (ili nekategorisana sirovina)  | 350,00  |
|    | Metalične mineralne sirovine (rovna ruda):  | (RSD/t)  |
| 1)  | ruda bakra sa pratećim metalima  | 3.520,00  |
| 2)  | ruda olova i cinka sa pratećim metalima  | 9.650,00  |
|    | Energetske mineralne sirovine:  | (RSD)  |
| 1)  | nafta (t)  | 35.000,00  |
| 2)  | gas (1000/m3)  | 21,62  |
| 3)  | Ugalj lignit (t)  | 2.000,00  |
| 4)  | ugalj mrki (t)  | 4.000,00  |
|    | Ugljendioksid:  | (RSD/m3)  |
| 1)  | eksploatisani ugljendioksid  | 184,40  |